กระทรวงพาณิชย์ เดินหน้าประกันรายได้ปี 4 สินค้าเกษตรทุกชนิด
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ กล่าวถึงโครงการประกันรายได้ ปี 4 ว่า รัฐบาลเดินหน้าโครงการประกันรายได้ปี 4 ทุกชนิด แต่ตอนนี้ไม่มีการจ่ายเงินส่วนต่างในส่วนของข้าวโพด ปาล์มน้ำมัน มันสำปะหลัง เพราะราคาดีมาก มันสำปะหลังประกันที่ 2.50 บาท/กก. และข้าวโพดประกันรายได้ที่ 8.50 บาท/กก. ส่วนปาล์มน้ำมัน ประกันรายได้ 4 บาท/กก. ยังอยู่ในเกณฑ์ที่ถือว่าดี ขณะที่ข้าวตอนนี้ราคาเกือบถึงราคาที่ประกัน ถือว่ายังราคาดีอยู่ ข้าวบางตัวราคาสูงกว่าที่ประกัน ส่วนยางพาราต้องจ่าย ซึ่งยางพาราปี 4 เริ่มจ่ายส่วนต่างแล้ว ขอแจ้งข่าวดีให้พี่น้องชาวสวนยางทั่วประเทศ ว่าเริ่มจ่ายตั้งแต่ 12 เมษายน และจะทยอยจ่ายไปจนถึงสิ้นเดือนพฤษภาคม มีวงเงินเตรียมไว้แล้ว 7,000 กว่าล้านบาทเสนอผ่าน ครม.ไปแล้ว